มันนี่ทูเดย์
ขายหุ้นกู้อายุ 4 ปี ดอก 4.7%
1 มิ.ย. 2556

ขายหุ้นกู้อายุ 4 ปี ดอก 4.7%
บริษัท ราชธานีลิสซิ่ง ประกาศเปิดขายหุ้นกู้ อายุ 4 ปี มูลค่าไม่เกิน 2,000 ล้านบาท โดยให้อัตราดอกเบี้ยที่ 4.7% เสนอขายแก่ผู้ลงทุนทั่วไปและผู้ลงทุนสถาบัน ในวันที่ 1113 มิ.ย.นี้ โดยมีธนาคารธนชาตเป็นผู้จัดการการจำหน่ายหุ้นกู้ โดยทริสเรทติ้งจัดอันดับความน่าเชื่อถือไว้ที่ BBB+
กสิกรคาดส่งออกทั้งปี 7%
นายเชาว์ เก่งชน กรรมการผู้จัดการ บริษัท ศูนย์วิจัยกสิกรไทย เปิดเผยว่า ศูนย์วิจัยเชื่อภาพรวมการส่งออกไทยในปีนี้จะยังขยายตัวได้ที่ระดับ 7% แม้ว่ากระทรวงพาณิชย์จะปรับลดตัวเลขการส่งออกในเดือน เม.ย. จาก 10.52% มาอยู่ที่ 2.9% เนื่องจากภาพรวมการส่งออกในช่วง 4 เดือนแรกยังขยายตัวได้ 3.9%
นางสุทธาภา อมรวิวัฒน์ ผู้ช่วยผู้จัดการใหญ่ ธนาคารไทยพาณิชย์ กล่าวว่า ธนาคารประมาณการเศรษฐกิจไทยเอาไว้ที่ 5% โดยแรงขับเคลื่อนเศรษฐกิจสำคัญจะมาจากการบริโภคภาคเอกชนและการลงทุนของรัฐ